als_Latn dik_Latn sag_Latn
19 mars 2015 - Zv.ministrja e Punës dhe Mirëqenies Sociale znj. Rita Hajzeraj –Beqaj ka zhvilluar sot një takim pune me ambasadoren e Republikës së Turqisë në Kosovë, znj. Songül Ozan.
Znj. Hajzeraj - Beqaj fillimisht falenderoi znj. Ozan për përkrahjen e dhënë në vazhdimësi nga ambasada turke në Kosovë dhe Qeveria e Turqisë për Kosovën duke shprehur kështu vullnetin e saj dhe të Ministrisë së Punës për fuqizimin e bashkëpunimit bilateral për projekte të përbashkëta që janë në të mirë të qytetarëve të vendit tone.
Gjatë këtij takimi zv/ministrja Hajzeraj e njoftoi ambasadoren Ozan lidhur me hapat që ka ndërmarrë Ministria e Punës në realizimin e projekteve të ndryshme me theks të veçantë projekteve që janë të ndërlidhura për t’iu ndihmuar personave me nevoja të veçanta.
Të nderuar gazetarë,
Ju informojmë, se sot, datë 19.03.2015, ora 11.30, në ambientet e kompanisë ALFA I, Lipjan, Ministri i Punës dhe Mirëqenies Sociale z.Arban Abrashi, do të jetë prezent në proçesin e çertifikimit me standarde europiane të salduesve kosovar që punojnë me tubat e polietilenit sipas standardit PE EN 13067 i organizuar nga Instituti Austriak i Trajnimeve WIFI Albania.
Ministria e Punës dhe Mirëqenies Sociale gjatë këtij proçesi do të nënshkruajë Marrëveshjen e Bashkëpunimit me WIFI International dhe WIFI Albania.
Në këtë ngjarje do të marrë pjesë Ministri i Punës dhe Mirëqenies Sociale Z. Arban Abrashi, përfaqësues të firmave më të rëndësishme private nga industria e përpunimit të tubave të polietilenit.
18 mars 2015- Në vazhdën e veprimeve që kanë për qëllim forcimin e koordinimit dhe bashkëpunimit ndër-institucional, në veçanti Kuvendit dhe Qeverisë, Ministri i Punës dhe Mirëqenies Sociale z. Arban Abrashi, së bashku me zv/ministren znj. Rita Hajzeraj-Beqaj priten në takim Komisionin për të Drejtat e Njeriut, Barazi Gjinore, për Persona të Pagjetur dhe Peticione të drejtuar nga Znj. Lirije Kajtazi. Me qëllim të avancimit të drejtave të njeriut në këtë takim u diskutuan çështje që lidhen me intensifikimin e veprimeve të nevojshme në zbatim të ligjeve që prekin persona me aftësi të kufizuara, dhe grupe të cenuara.
Anëtarët e Kuvendit theksuan rëndësinë që të gjithë qytetarët përfitues nga këto skema, të mund të gëzojnë të drejtat e tyre në mënyrë efikase ashtu siç parashihet me legjislacion. Në këtë drejtim, Ministri Abrashi theksoi që në kuadër të veprimeve të para të Ministrisë së Punës dhe Mirëqenies Sociale është përkushtimi i pa kompromis dhe eliminimi i mundësive që të ketë përfitues të cilët nuk plotësojnë kriteret.
Ministri i Punës dhe Mirëqenies Sociale z. Arban Abrashi, së bashku me zv/ministren e kësaj ministrie znj. Rita Hajzeraj kanë zhvilluar sot një takim të veçantë në shkollën fillore “Meto Bajraktari” në Prishtinë, ku u pritën nga drejtoresha e kësaj shkolle znj. Valbona Kastrati. Abrashi dhe Hajzeraj u njoftuan së afërmi me kushtet, gjendjen dhe kuadrot profesionale të kësaj shkolle.
Prishtinë, 11 mars 2015 - Përmes lehtësirava fiskale të parapara me programin e Qeverisë së Kosovës, do të ndihmojmë kompanitë kosovare të zgjerojnë investimet dhe të krijojnë vendet të reja të punës. Kështu tha Ministri i Punës dhe Mirëqenies Sociale Arban Abrashi i cili i shoqëruar nga Drejtori Ekzekutiv i Odës Ekonomike Amerikane në Kosovë Arian Zeka vizitoi Fabrikën "Buka" e cila funksionon në kuadër të kompanisë Meridian Corporation.
Ministri Abrashi tha se Qeveria e vendit ka për synim që përmes lehtësirave fiskale dhe krijimit të fondit të punësimit dhe investimeve të mbështesë ndërmarrjet kosovare të cilat kanë potencial që të krijojnë vende të punës dhe të rrisin prodhimtarinë vendore. Ai tha se shembujt si fabrika "Buka" që kanë zgjeruar aktivitetet e tyre në kohë të paqëndrueshmërisë financiare globale tregojnë se megjithatë Kosova ofron një mjedis të përshtatshëm për të bërë biznes.
Ministri i Punës dhe i Mirëqenies Sociale z.Arban Abrashi priti sot në një takim përfaqesuesit e Organizatës Joqeveritare Help – Hilfe zur Selbsthilfe nga Gjermania.
Përfaqësuesit e Organizatës Help njoftuan ministrin për qëllimin e projektit që kjo organizatë do ta implementojë dhe që për synim ka ofrimin e granteve për biznese në disa komuna të Kosovës.
Ministri Abrashi u shpreh i gatshëm për përkrahje dhe u shpreh se mirëpret çdo iniciativë që do të ndihmonte bizneset dhe si rezultat do të krijonte vende të reja pune.
Me qëllim të thellimit të bashkëpunimit dhe integrimit në lëminë e punësimit, aftësimit profesional dhe pensioneve mes dy vendeve, Ministri i Punës dhe Mirëqenies Sociale z. Arban Abrashi dhe homologu shqiptar, z. Erion Velijaj sot diskutuan dhe u pajtuan për modalitetet dhe hapat që duhet ndërmarrë në vitin 2015. Në këtë takim u disktua rëndësia e bashkëpunimit në fushën e aftësimit profesional, veçmas në komunat që shtrihen në zonën kufitare. Gjithashtu u diskutua dhe u dakordua që pala kosovare të angazhohet në heqjen e lejës së punës për qytetarët shqiptarë, si masë reciprociteti për ate që qeveria shqiptare tashme e ka bërë për qytetarët e Kosoves.
Ministri i Punës dhe i Mirëqenies Sociale z.Arban Abrashi priti sot në takim shkëlqësinë e tij Ambasadorin e Kroacisë në Kosovë z. Zoran Vodopija.
Në takim është diskutuar për bashkëpunimin mes Qeverisë së Kosovës dhe Qeverisë së Kroacisë me theks të veçantë në fushën e punësimit si dhe mirëqenies sociale. Gjatë këtij takimi ambasadori kroat dhe ministri Abrashi janë dakorduar edhe për përkrahjen e komunitetit kroat në Janjevë dhe Letnicë.
Sot Ministri i Punës dhe e Mirëqenies Sociale z. Arban Abrashi priti në takim Kryetarin e Komunës së Hanit të Elezit z.Rufki Suma. Ministri Abrashi shprehu gatishmërinë për bashkëpunim në fushën e mirëqenies dhe përmirësimit të shërbimeve sociale. Në takim u diskutuan edhe mundësitë e punësimit sezonal për qytetarët e kësaj komune.
Me qëllim të përkrahjes së partnerëve social në procesin e dialogut social, si dhe fuqizimit të aktiviteteve të KES-it, kanë filluar punimet dy-ditore në kuadër të punëtorisë që po mbahet në Durrës, mes datës 26-28 shkurt. Ky takim përkrahet nga Iniciativa Kosovare për Stabilitet (IKS), në kuadër të projektit “Përkrahje Partnerëve Social”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn